
REFERAT

privind aprobarea realizării obiectivului de investiţii

“Întregiri reţele  gaze naturale străzile Gh. Lazăr- Borsec- Oneşti”  din Timişoara

În cadrul investiţiei finalizate “Construire SRM şi Dezvoltare reţele de alimentare cu gaze naturale zona Centru –Paris- Brediceanu” s-a asigurat posibilitatea alimentării cu gaze naturale a tuturor imobilelor situate între str. Gh. Lazăr (P-ţa 700) şi P-ţa Victoriei. În proiectul tehnic pentru această investiţie nu a fost cuprinsă extinderea reţelei de presiune redusă pe strada Gh. Lazăr (între str. Gh. Dima şi calea ferată) şi pe străzile Borsec şi Oneşti. 

Locatarii de pe aceste străzi ar fi singurii din zona P-ţei 700 care nu beneficiază de reţea de gaze naturale, şi în acest sens au solicitat extinderea reţelei şi pentru ei.  

Asociaţiile de Proprietari a imobilelor de pe străzile Borsec şi Oneşti, a donat, cu titlu gratuit Primăriei Timişoara, acest proiect avizat tehnic-bun pentru execuţie de către SC DISTRIGAZ-NORD SA, precum şi documentaţia necesară pentru obţinerea autorizaţiei de construire.


Asociaţiile vor contribui financiar cu o sumă de bani reprezentând 30% din valoarea execuţiei lucrărilor de extindere a reţelei de gaze naturale, contribuţia Primăriei Municipiului Timişoara va fi de 70% din valoarea execuţiei. 

Având în vedere cele de mai sus propunem aprobarea realizării obiectivului de investiţii  “Întregiri reţele  gaze naturale străzile Gh. Lazăr- Borsec- Oneşti”  din Timişoara prevăzut la capitolul bugetar 63.02.13/B – Introducere gaze naturale în localităţi -Lucrări noi - “Întregiri reţele gaze naturale”.

